**Zápisnica č. 1/2018 z mimoriadného verejného zasadnutia Obecného zastupiteľstva obce Turany nad Ondavou, konaného dňa 25.01. 2018 o 17:OO hod. – kancelária starostu obce. Zasadnutie OZ bolo zvolané na základe žiadosti poslancov Mgr. Martiny Perátovej a Martiny Gombitovej podanej v zmysle Rokovacieho poriadku Obecného zastupiteľsva obce Turany nad Ondavou, článku 4, bodu 3. Hlavným dôvodom zvolania zasadnutia OZ malo byť prerokovanie vyhlásenej výzvy zameranej na výstavbu, rekonštrukciu ihrísk.**

**Program:**

**1. Zahájenie**

**2. Kontrola plnenia uznesení**

**3. Sľub náhradníkov za poslancov, ktorí odstúpili**

**4. Voľba overovateľa zápisnice**

**5. Výzva- vybudovanie multifunkčného ihriska**

**6. Interpelácie poslancov**

**7. Diskusia**

**8. Rôzne**

**9. Záver**

**K bodu č. 1 - Zahájenie**

Starosta obce Turany nad Ondavou privítal poslancov OZ. Skonštatoval, že na zasadnutí OZ sú prítomní traja poslanci z troch a dvaja náhradníci, ktorí zložia sľub a stanú sa poslancami OZ obce Turany nad Ondavou viď. prezenčná listina: Mgr. Ján Staničár, Ing. Peter Rybár, Viera Pundžáková, Mgr. Martina Perátová, Martina Gombitová. Hlavný kontrolór Ing. Polák na mimoriadnom zasadnutí OZ nebol prítomný. Starosta obce skonštatoval, že je prítomná nadpolovičná väčšina poslancov a rokovanie Obecného zastupiteľstva obce Turany nad Ondavou je uznášaniaschopné. Zasadnutie je nahrávané na diktafón.

Ďalší prítomní (verejnosť): Marek Perát, Pavol Gombita, Lívia Jakubovová, Gabriel Nábožný, Ľubomír Jurečko, Jozef Jakubov, Anna Majerníková.

Program zasadnutia bol poslancom spolu s pozvánkou zaslaný pred zasadnutím OZ . Martina Gombitová navrhla doplniť program o bod :

1. Návrh na zníženie platu starostu obce ( zaradený do programu po bode: Výzva –vybudovanie multifunkčného ihriska)

Hlasovanie za doplnenie programu o bod 1.

Hlasovanie poslancov : Počet poslancov: 3 Prítomní poslanci :3

Za : 2 Proti:0 Zdržal sa : 1

Program bol doplnený o spomínaný bod.

**K bodu č. 2 - Kontrola plnenia uznesení OZ**

1. Doplniť podmienky VOS - predaj školy

T: najbližšie zasadnutie obecného zastupiteľstva Z: starosta

K tejto úlohe starosta uviedol, že podmienky VOS predloží na ďalšom zasadnutí OZ

1. Urobiť zmeny rozpočtu rozpočtovými opatreniami v priebehu roka pri zmene obecných príjmov alebo výdavkov.

T : počas roka 2018 Z: starosta

Zatiaľ nie je potrebné prijímať rozpočtové opatrenie.

1. Predkladať obecnému zastupiteľstvu informácie o zverejnených výzvach zameraných na rozvoj obce.

T: počas roka 2018 Z: starosta

Na tomto zasadnutí je predložená výzva na vybudovanie multifunkčného ihriska.

1. Opraviť nefunkčné verejné osvetlenie v záhrade pána Kapu

zrealizované

1. Opraviť nefunkčný rozhlas, zistiť cenu nového

Obecný rozhlas je už funkčný, boli naištalované 6 použitých, funkčných megafónov. Cena nového rozhlasu nebola zistená a od tejto úlohy OZ odstúpilo.

1. Vyhotoviť písomné stanovisko k žiadosti o vykonanie kontroly kontrolórom obce v zmysle § 18 zákona 369/1990 Zb. o obecnom zriadení podanej dňa 19.12.2017.

Táto úloha ostáva naďalej.

**K bodu č. 3 - Sľub náhradníkov za poslancov, ktorí odstúpili.**

V tomto bode starosta obce prečítal sľub. Podpísali ho noví poslanci pani Viera Pundžáková ako náhradník za Ľubomíra Zajaca a Ing. Peter Rybár ako náhradník za Pavla Hudáka.

**K bodu č. 4 – Voľba overovateľa zápisnice.**

Starosta obce navrhol ako overovateľa zápisnice Ing. Petra Rybára. Mgr. Perátová navrhla za overovateľa pani Vieru Pundžákovú.

Starosta obce dal hlasovať o tom, či bude overovateľom Ing. Peter Rybár.

Hlasovanie poslancov : Počet poslancov:5 Prítomní poslanci : 5

Za : 1 Proti:0 Zdržal sa : 2

Ing. Peter Rybár a pani Viera Pundžáková nehlasovali.

Hlasovanie za návrh Mgr. Martiny Perátovej

Hlasovanie poslancov : Počet poslancov: 5 Prítomní poslanci :5

Za : 2 Proti:0 Zdržal sa :1

Ing. Peter Rybár a pani Viera Pundžáková nehlasovali.

Druhým overovateľom zápisníc zo zasadnutí obecného zstupiteľstva je pani Viera Pundžáková.

**K bodu č. 5 – Výzva- vybudovanie multifunkčného ihriska.**

Starosta obce oznámil, že Úrad vlády Slovenskej republiky 02. Januára 2018 vyhlásil výzvu na predkladanie žiadosti o poskytnutie dotácie v programe Podpora rozvoja športu na rok 2018. Jeden z podprogramov je zameraný na výstavbu multifunkčných ihrísk s umelým trávnikom a mantinelmi. Maximálna suma dotácie je 40 000 eur. Starosta uviedol, že je potrebná projektová dokumenácia. Miesto realizácie: priestor školského ihriska, len ihrisko musí byť otočené, nakoľko obec má vo vlastníctve pozemok, ktorý sa rozprestiera cca po schody do školskej jedálne. Od schodov po pozemok pána Luptáka je vo 2/3 vlastníctve obce.

Pán starosta nevedel približnú cenu projektovej dokumentácie. Mgr. Perátová uviedla, že cena projektu v inej obce činila sumu 990 eur. Je potrebné, aby obec počítala aj s výdavkom na verejné obstarávanie, ktoré pri projekte zameranom na zníženie energetickej náročnosti verejných budov predstavovalo sumu 900 eur.

Starosta konštatoval, že ak sa žiadosti vyhovie, obec musí počítať s 5% spoluúčasťou.Pri sume 40 000 eur je spoluúčasť cca 2000 eur ( závisí to od výšky celkových výdavkov na projekt).

Termím na predkladanie žiadosti je do 5. marca 2018

Do tohto termímu je potrebné zabezpečiť projektovú dokumentáciu, verejné obstarávanie a starosta obce má informovať o týchto skutočnostiach obecné zastupiteľstvo pred podaním žiadosti.

Hlasovanie poslancov : Počet poslancov:5 Prítomní poslanci : 5

Za : 5 Proti:0 Zdržal sa : 0

**K bodu č. 6 – Návrh na zníženie platu starostu obce Turany nad Ondavou.**

Martina Gombitová predložila návrh na zníženie platu starostu obce na úroveň ktorá je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu Slovenskej republiky za predchádzajúci kalendárny rok a násobku podľa § 4 ods. 1 zákona 253/1994 o právnom postavení a platových pomeroch starostov obce a primátorov miest t.j. zníženie o 30% od 1.2.2018. Podanie tohto návrhu odôvodnila potrebou šetriť.

Starosta obce dal hlasovať o tom, či obecné zastupiteľstvo schvaľuje zníženie platu starostu obce Turany nad Ondavou o 30%.

Hlasovanie poslancov : Počet poslancov: 5 Prítomní poslanci :5

Za : 3 Proti:1 Zdržal sa :1

**K bodu č. 7 – Interpelácia poslancov.**

Mgr. M. Perátová uviedla, že interpelácia je požadovanie vysvetlenia od starostu obce vo veciach týkajúcich sa výkonu jeho práce. Podáva sa písomne a starosta obce je povinný na interpeláciu do 30 dní od konania OZ písomne odpovedať. Žiada o uvedenie:

1. Uznesenia, zákona, VZN, ktoré hovorí o tom do akej sumy je starosta obce Turany nad Ondavou oprávnený nakladať s finančnými prostriedkami, bez schválenia obecným zastupiteľstvom.
2. Všetkých účtovných dokladov ( obsah účtovného prípadu, účastníkov a peňažná suma) vedených v účtovníctve obce Turany nad Ondavou za rok 2017 pod položkou RK 637 004-Všeobecné služby, RK 637 005 – Špeciálne služby, RK 633 006 – Všeobecný materiál.

**K bodu č. 8 – Diskusia.**

Diskusia k jednotlivým bodom prebehla po každom bode.

**K bodu č. 9 – Rôzne.**

V tomto bode programu odznela požiadavka Mgr. Perátovej  nutnosti vyhlásiť výberové konanie na riaditeľa MŠ nakoľko voľné pracovné miesto v MŠ bolo možné obsadiť bez výberového konania len do doby úspešného výberového konania najdlhšie na šesť mesiacov. Od posledného výberového konania ubehlo viac ako 6 mesiacov.Bolo by dobré, ak by voľné pracovné miesto bolo nahlásené aj na ÚPSVaR Stropkov, aby sa o ňom dozvedeli aj uchádzači z okolitých okresov ( Nová Kelča, Fijaš, atď.) Ak je výberové konanie vyhlásené len v miestnej tlači „Spektrum“, dozvedia sa o tom len čitatelia Sprektra.

Mgr. Perátová chcela požiadať kontrolóra obce o doplnenie plánu kontrolnej činnosti o kontrolu procesu mimoriadnej inventarizácie po vyradení ZŠ Turany nad Ondavou zo siete škôl. Keďže kontrolór nebol prítomný, táto požiadavka bude doplnená do uznesenia OZ ako úloha kontrolóra.

Následne prebehla diskusia o potrebe vyradenia nefunkčného majetku v budove bývalej základnej školy. Keďže starosta obce neposkytol poslancom metodický postup, ktorý je potrebné dodržať pri vyradzovaní majetku, poslanci obecného zastupiteľstva odložili proces vyradzovania do ďalšieho zasadnutia OZ. Starosta obce a poslanci OZ majú za úlohu naštudovať proces vyradzovania majetku.

Ing. Peter Rybár poukázal na potrebu zachovania knižného fondu v školskej knižnici. Mgr. Perátová uviedla, že postup zlúčenia alebo zrušenia školskej knižnice upravuje zákon o knižniciach. Starosta obce má zistiť, ako treba postupovať pri zlúčení knižnice. Erika Konrádová je na absolvenskej praxi po dobu 6 mesiacov. Môže začať s revíziou knižného fondu v školskej knižnici .

Mgr. Perátová poďakovala Petrovi Gombitovi, Paľovi Gombitovi, Jozefovi Jakubovi, Marekovi Perátovi, Ľubomírovi Jurečkovi a ďalším, ktorí z vlastnej iniciatívy, vo voľnom čase opravili poruchu na vodovodnom potrubí, naplnili radiátory nemrznucou tekutinou, čím sfunkčnili budovu školskej jedálene. Fakturovaný bol material, ktorý Peter G. použil a jeho práca.

Jozef Jakubov uviedol, že je potrebná oprava strechy školskej jedálne, lebo strop v priestoroch kuchyne zateká. Ak to tak ostane, nebude môcť kuchyňa plniť svoj účel.

Jozef Jakubov a Ľubomír Jurečko v súvislosti so školskou jedálňou aj školským ihriskom uviedli potrebu vysporiadať pozemok na ktorom ihrisko a jedáleň stoja, pretože obec je vlastníkom len 2/3 pozemku ako uviedol starosta.

**K bodu č. 10 – Záver.**

Starosta poďakoval prítomným za účasť a zasadnutie ukončil.

Zapísala: Mgr. Perátová Mgr. Ján Jakubov

Overovatelia: Mgr. Ján Staničár starosta obce

p. Viera Pundžáková

uznesenie č. 1/2018

Obecného zastupiteľstva obce Turany nad Ondavou zo dňa 25.01.2018

Obecné zastupiteľstvo v obci Turany nad Ondavou

1. **Schvaľuje**

**A.1.** Doplnenie programu mimoriadného zasadnutia Obecného zastupiteľstva obce Turany nad Ondavou o bod 1- Návrh na zníženie platu starostu obce

Hlasovanie za doplnenie programu o bod 1. Návrh na zníženie platu starostu obce

Hlasovanie poslancov : Počet poslancov: 3 Prítomní poslanci :3

Za : 2 Proti:0 Zdržal sa : 1

Za: Mgr.Perátová, M. Gombitová,

Zdržal sa: Mgr. Staničár

**A.2** Podanie žiadosti a zapojenie sa obce Turany nad Ondavou do výzvy vyhlásenej Úradom vlády Slovenskej republiky o poskytnutie dotácie v programe Podpora rozvoja športu na rok 2018 a to v podprograme zameranom na výstavbu multifunkčných ihrísk s umelým trávnikom a mantinelmi.

Hlasovanie poslancov : Počet poslancov: 5 Prítomní poslanci :5

Za : 5 Proti:0 Zdržal sa : 0

Za: Mgr.Perátová, M. Gombitová, Viera Pundžáková,Ing. Peter Rybár, Mgr. Staničár

**A.3** Návrh na zníženie platu starostu obce na úroveň ktorá je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu Slovenskej republiky za predchádzajúci kalendárny rok a násobku podľa § 4 ods. 1 zákona 253/1994 o právnom postavení a platových pomeroch starostov obce a primátorov miest t.j. zníženie o 30% od 1.2.2018.

Hlasovanie poslancov : Počet poslancov: 5 Prítomní poslanci :5

Za : 3 Proti:1 Zdržal sa : 1

Za: Mgr.Perátová, M. Gombitová, Viera Pundžáková

Proti: Mgr. Ján Staničár

Zdržal sa: Ing. Peter Rybár

1. **Berie na vedomie**

**B.1** overovateľa zápisnice pani Vieru Pundžákovú

Hlasovanie poslancov : Počet poslancov: 5 Prítomní poslanci :5

Za : 2 Proti:0 Zdržal sa : 1

Za: M. Gombitová, Mgr. M. Perátová

Zdržal sa : Mgr. J. Staničár

Ing. Peter Rybár a pani Viera Pundžáková nehlasovali.

1. **Ukladá**
2. Písomne odpovedať na interpeláciu Mgr. Perátovej

T : do 30 dní od zasadnutia OZ Z: starosta

1. Zabezpečiť projektovú dokumentáciu, verejné obstarávanie atď. ktoré je potrebné dokladovať k žiadosti o dotáciu zameranú na výstavbu multifunkčných ihrísk s umelým trávnikom a mantinelmi a o týchto skutočnostiach informovať OZ.

T: do 05.03.2018 Z: starosta

1. Vyhlásiť výberové konanie na riaditeľa MŠ Turany nad Ondavou

T: prioritne Z: starosta

1. Doplniť do plánu kontrolnej činnosti kontrolóra obce kontrolu procesu mimoriadnej inventarizácie po vyradení ZŠ Turany nad Ondavou zo siete škôl.

T: nasledujúce zasadnutie OZ Z: kontrolór obce

1. Vyhotoviť písomné stanovisko k žiadosti o vykonanie kontroly kontrolórom obce v zmysle § 18 zákona 369/1990 Zb. o obecnom zriadení podanej dňa 19.12.2017.

T: najbližšie zasadnutie OZ Z: kontrolór obce

1. Naštudovať proces vyraďovania majetku ZŠ.

T: najbližšie zasadnutie OZ Z: starosta, poslanci OZ

1. Zistiť ako postupovať pri zlúčení školskej knižnice s obecnou knižnicou.

T: najbližšie zasadnutie OZ Z: starosta

1. Zistiť miesto pretekania strechy školskej jedálne.

T: najbližšie zasadnutie OZ Z: starosta

1. Zistiť postup, podmienky prevodu pozemku, konrétne 1/3podielu p. Kalinovej na obec.

T: najbližšie zasadnutie OZ Z: starosta

Podpísané dňa:

Mgr. Ján Jakubov

starosta obce